खाटू श्याम की शोभायात्रा का फूलों से स्वागत
भास्कर संवाददाता|श्रीगंगानगर
जयकारोंके बीच खाटू श्याम बाबा की शोभायात्रा शनिवार को धूमधाम से निकली। फूलों से सजे भव्य रथ में खाटू श्याम का चित्र स्थापित किया गया। शोभायात्रा में शामिल हुए भक्त खाटू श्याम का जयकारा लगाते हुए सड़क पर निकले तो जगह-जगह उनका स्वागत हुआ। यात्रा गीता भवन से रवाना होकर शहर के मुख्य मार्गों से होते हुए सुदामा नगर स्थित श्री खाटू श्याम धाम मंदिर पहुंची। इस दौरान यात्रा विभिन्न जगहों पर फूलों इत्र से स्वागत किया गया। किस्मत को मिलता है श्याम तेरा दरबार... हर जन्म में सांवरे का साथ चाहिए... सहित अनेक भावपूर्ण भजन भी यात्रा में पेश किए गए। भक्तों में फल-फूल, जल, फ्रूटी तथा अन्य खाद्य पदार्थों का वितरण किया गया। मंदिर में शनिवार से फाल्गुन सतरंगी मेले की शुरूआत हुई है।
आजखेली जाएगी बाबा श्याम संग होली: मंदिरप्रवक्ता संदीप शेरेवाला ने बताया कि 5 मार्च को बाबा संग फूलों की होली खेली जाएगी। इसमें शहर के श्याम प्रेमी भक्तों द्वारा बाबा श्याम के भजन सुनाकर पुष्प इत्र वर्षा कर बाबा को रिझाया जाएगा। इसके बाद कढ़ी-खीचड़े का भोग बाबा को लगाकर श्याम भक्तों में वितरित किया जाएगा।
hin_Deva san_Deva hin_Deva hin_Deva